මේ අතර රජයේ ආයුර්වේද වෛද්‍ය නිලධාරීන්ගේ සංගමය පවසන්නේ කොරෝනා වෛරසය මැඩපැවැත්වීම සදහා දේශීය වෙදකමේ පැවත එන අත්බෙහෙත් වර්ග භාවිතයට ගත හැකි බවයි.මේ අතර රට තුළට කොරෝනා වෛරසය පැමිණිය හැකි තවත් මාර්ගයක් වන කොළඹ වරාය පරිශ්‍රයද සියලු සෞඛ්‍ය පහසුකම්වලින් ශක්තිමත් කල යුතු බවට රජයේ වෛද්‍ය නිලධාරීන්ගේ සංගමය පවසනවා.මේ අතර ඊයේ රාත්‍රියේ සිට අද අළුයම දක්වා චීනයේ සිට එරට ගුවන් සේවා 3 කට අයත් යානා තුනකින් පුද්ගලයන් 61 දෙනෙකු කටුනායක ගුවන්තොටුපල වෙත පැමිණ තිබෙනවා.ඉන් 50 දෙනෙකු චීන ජාතිකයන් වන අතර ඉතිරි 11 දෙනා ශ්‍රී ලාංකික මගීන්.කෙසේ වෙතත් අප වාර්තාකරු පැවසුවේ චීනයේ සිට කටුනායක ගුවන්තොටුපල වෙත ගුවන් මගීන් පැමිණීමේ අඩුවක් දක්නට ලැබෙන බවයි.